লিনাক্স নিয়ে এমন একটি ভাবনার সূত্রপাত আমার মাঝে হঠাৎ করে হয়নি। বিভিন্ন ফোরামে উইন্ডোজ ভক্তগন মাঝে মাঝে উইন্ডোজ এর পক্ষ অবলম্বন করে হঠাৎ হঠাৎ পোস্ট দিয়ে থাকেন এবং তার পক্ষে বিপক্ষে আলোচনার ঝড় চলতে থাকে বেশ কয়েকদিন ধরে। কোন কোন সময় মনে হয় এগুলির উত্তর দেব। কিন্তু লোভটাকে সম্বরন করে নেই। কারন কোন সিস্টেম সম্পর্কে ভালভাবে না জানলে বা কিছু তিক্ত অভিজ্ঞতার সম্মুখীন হলে এ ধরনের মন্তব্য করা খুব স্বাভাবিক।